Číslo spisu: OU-KK-OO-2023/005293-003 Číslo výzvy: 1/OÚ-KK/2023

**Z Á P I S N I C A  č. 1/2023**

z **rokovania Riadiaceho výboru najmenej rozvinutého okresu Kežmarok dňa**

**01. 03. 2023 o 10.00 hod. k Výzve č. 1/OÚ-KK/2023**

**Miesto rokovania:** Okresný úrad Kežmarok - kancelária prednostu Okresného úradu Kežmarok (1. poschodie)

**Prítomní:** podľa prezenčnej listiny viď. Príloha č. 1

**Program:**

1. Otvorenie rokovania

2. Schválenie programu

3. Vypracovanie návrhu výzvy na predkladanie žiadosti o poskytnutie regionálneho príspevku „Výzva č. 1/OÚ-KK/2023“

4. Uznesenie

5. Záver

**K bodu 1:**

Rokovanie riadiaceho výboru najmenej rozvinutého okresu Kežmarok (ďalej len „riadiaci výbor NRO KK) otvoril prednosta OÚ Kežmarok Ing. Vladimír Škára, ktorý je zároveň predsedom riadiaceho výboru. Privítal prítomných členov riadiaceho výboru. Konštatoval, že je prítomných 7 členov riadiaceho výboru (5 členov bolo prítomných prezenčne a 2 členovia on-line), a výbor je uznášania schopný.

**K bodu 2:**

Predseda riadiaceho výboru privítal hostí a prítomných členov riadiaceho výboru NRO KK. Oboznámil prítomných s navrhovaným programom rokovania a navrhol hlasovať o schválení programu rokovania.

Riadiaci výbor schválil navrhovaný program rokovania výboru.

**K bodu 3:**

Predseda riadiaceho výboru NRO KK uviedol, že v rámci Prešovského kraja je okres Kežmarok jedným z okresov s najvyššou mierou nezamestnanosti. Uviedol, že výška finančných prostriedkov vyčlenených na výzvu č. 1/OÚ-KK/2023 je 622 977,78 eur, čo je oveľa nižšia suma ako alokácia na rok 2022 vo výške 1 617 574,00 eur. Vzhľadom na skutočnosť, že v rámci výzvy č. 1/OÚ-KK/2022 bolo doručených 38 žiadosti o regionálny príspevok v celkovej sume 3 257 670,62 eur a schválených bolo 14 projektov, poznamenal, že z dôvodu nízkej alokácie na tento rok by bolo vhodné stanoviť maximálnu výšku regionálneho príspevku. Na uvedenej maximálnej výške regionálneho príspevku je potrebné sa dohodnúť.

Následne pani generálna riaditeľka sekcie regionálneho rozvoja Ing. Dominika Semanová uviedla, že sú kritizovaní za malé projekty, nakoľko je vysoká náročnosť na ich spracovanie. Odporučila určiť maximálnu výšku regionálneho príspevku vo výzve nad 100 000,00 eur, pretože efektné nie je podporiť čo najviac projektov, ale kvalitné projekty. Konštatovala, že schémy na podporu lokálnej zamestnanosti nie sú rozdelené na malé a stredné podniky, je to jednotné.

Štátny tajomník MIRRI prof. Ing. Dušan Velič, DrSc. uviedol, že vníma pozitívne vyhlásenie druhej výzvy v tomto roku, pretože sa čaká na kladné stanovisko ohľadom rozpočtovo nekrytých zdrojov v sume 700 149,00 eur.

Predseda riadiaceho výboru vyzval členov riadiaceho výboru NRO KK k vyjadreniu maximálnej výšky regionálneho príspevku vo výzve.

Pán Perignáth sa vyjadril, že je v zásade za nižší maximálny limit, pretože v podmienkach nášho okresu je náročné udržať 5 pracovných miest. Ekonomická sila okresu je nižšia a udržateľnosť 1 - 2 pracovných miest je preto jednoduchšia.

Pán Kurňava uviedol, že aj on je za zníženie limitu a pomoc formou regionálneho príspevku pre viacerých žiadateľov.

Pán Oravec sa taktiež prikláňa k zníženiu limitu, čo odôvodnil tým, že aj vzdelanostná úroveň uchádzačov o zamestnanie evidovaných na úrade práce je oveľa nižšia, čo značne ovplyvňuje výber vhodných kandidátov na vytvorenie pracovného miesta.

Pán Maitner súhlasil s predrečníkmi, podporiť žiadateľov, ktorí plánujú podporiť vytvorenie 2 - 3 pracovných miest a súhlasí taktiež so znížením limitu.

Následne predseda riadiaceho výboru odporučil termín na podanie žiadosti od 02. 03. 2023 do 03. 04. 2023 a po dohode členov riadiaceho výboru spolu s generálnou riaditeľkou odhlasovať sumu maximálnej výšky regionálneho príspevku 105 000,00 eur.

**K bodu 4:**

**Uznesenie č. 1/2023**

Riadiaci výbor najmenej rozvinutého okresu Kežmarok jednohlasne schvaľuje návrh výzvy č. 1/OÚ-KK/2023.

**K bodu 5:**

Predseda Riadiaceho výboru poďakoval prítomným za účasť a aktívny prístup a ukončil rokovanie.

**Stanovisko predsedu riadiaceho výboru k zneniu zápisnice:**

Predseda Riadiaceho výboru najmenej rozvinutého okresu Kežmarok, Ing. Vladimír Škára, svojím podpisom schvaľuje znenie zápisnice.

V Kežmarku 01. 03. 2023

Spracovali:

Mgr. Veronika Gromanová

Mgr. Dominika Scholtz

organizačný odbor

 Ing. Vladimír Škára

 prednosta Okresného úradu Kežmarok

predseda Riadiaceho výboru NRO Kežmarok

Prílohy:

1. Prezenčná listina z rokovania členov Riadiaceho výboru NRO Kežmarok
2. Výzva č. 1/OÚ-KK/2023

**Príloha č. 1**

**PREZENČNÁ LISTINA z rokovania členov Riadiaceho výboru NRO Kežmarok**

**Dňa: 01. 03. 2023 o 10.00 hod.**

**Miesto: Okresný úrad Kežmarok**

|  |  |  |  |
| --- | --- | --- | --- |
| **Titul, meno a priezvisko** | **Zástupca** | **Forma účasti (prezenčne, on-line)** | **Podpis** |
| Ing. Vladimír Škára | Predseda RV | prezenčne | prítomný |
| Prof. Ing. Dušan Velič, DrSc. | MIRRI SR | on-line | prítomný |
| Ing. Miroslav Perignáth | VÚC | prezenčne | prítomný |
| Ing. Matúš Polák | OÚ | on-line | prítomný |
| Ing. Ján Kurňava | Miest a obcí | prezenčne | prítomný |
| Bc. Ladislav Oravec | Sociálnych partnerov | prezenčne | prítomný |
| Mgr. Jaroslav Maitner | Ekonomických partnerov | prezenčne | prítomný |
| **zástupcovia sekretariátu** |
| Mgr. Veronika Gromanová |  | prezenčne | prítomná |
| Mgr. Dominika Scholtz |  | prezenčne | prítomná |
| **prizvaní hostia** |
| Ing. Dominika Semanová |  | on-line | prítomná |
|  |  |  |  |
|  |  |  |  |
|  |  |  |  |
|  |  |  |  |